Publication: Magyar Közlöny
Issue: MK-2011-75 (Year: 2011, Number: 75)
Era: contemporary
Section: 1. melléklet a 34/2011. (VII. 4.) NFM rendelethez
Paragraph Index: 2296

2. melléklet I. fejezet 7/C. pont A sáv csak szolgáltatás céljára használható. A frekvenciaelosztás módja: pályázat. A végfelhasználói állomás egyedi engedélyezési kötelezettség alól mentesítve. Az EU harmonizációs feltételeket a 4. melléklet tartalmazza. A sáv átrendezhető (2. melléklet I. fejezet 7/A. pont). Csatornaszélek közötti elválasztás feltételeit a 2. melléklet I. fejezet 7/B. pont tartalmazza. A sávban működő hálózatok és a GSM-R üzemeltetőit kölcsönös egyeztetési kötelezettség terheli állomásaik telepítése előtt, összhangban a vonatkozó ECC 162. Jelentéssel. Amennyiben valamelyik hálózat üzemeltetője csak később válik ismertté, az egyeztetést utólag el kell végezni, és az állomások jellemzőit a megkötött megállapodásnak megfelelően módosítani kell. A zavarás csökkentése, illetve elkerülése érdekében mindkét félnek kölcsönösen meg kell tennie a szükséges lépéseket. „

Source: https://magyarkozlony.hu/hivatalos-lapok/e28b93f48eeefbd42f7cf6bf52ec7292218bc1a0/dokumentumok/001a14bd593e7f41e8750ff8eb4adfad2b55c36b/letoltes